Document ID: 32009D0052

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 18ης Δεκεμβρίου 2008 σχετικά με την κατανομή ποσοτήτων ελεγχόμενων ουσιών που επιτρέπονται για βασικές χρήσεις στην Κοινότητα, το 2009, βάσει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος [κοινοποιηθείσα υπό τον αριθμό Ε(2008) 8398] (Τα κείμενα στην αγγλική, γαλλική, γερμανική, ισπανική, ιταλική, ολλανδική και σλοβενική γλώσσα είναι τα μόνα αυθεντικά) (2009/52/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (1), και ιδίως το άρθρο 3 παράγραφος 1, Εκτιμώντας τα ακόλουθα: (1) Στην Κοινότητα έχει ήδη αρχίσει η σταδιακή εγκατάλειψη της παραγωγής και κατανάλωσης χλωροφθορανθράκων, άλλων πλήρως αλογονωμένων χλωροφθορανθράκων, halons, τετραχλωράνθρακα, 1,1,1-τριχλωροαιθανίου, υδροβρωμοφθορανθράκων και βρωμοχλωρομεθανίου. (2) Κάθε χρόνο, η Επιτροπή οφείλει να καθορίζει τις βασικές χρήσεις για τις εν λόγω ελεγχόμενες ουσίες, τις ποσότητες που επιτρέπεται να χρησιμοποιηθούν, καθώς και τις εταιρείες που επιτρέπεται να τις χρησιμοποιήσουν. (3) Η απόφαση IV/25 των μερών του πρωτοκόλλου του Μόντρεαλ για τις ουσίες που καταστρέφουν τη στιβάδα του όζοντος, στο εξής «πρωτόκολλο του Μόντρεαλ», ορίζει τα κριτήρια που εφαρμόζει η Επιτροπή για τον καθορισμό των βασικών χρήσεων και επιτρέπει την παραγωγή και κατανάλωση που είναι αναγκαίες σε κάθε συμβαλλόμενο μέρος για την κάλυψη των βασικών χρήσεων ελεγχόμενων ουσιών. (4) Τα μέρη του πρωτοκόλλου του Μόντρεαλ επέτρεψαν να παραχθούν το 2009 στην Ευρωπαϊκή Κοινότητα 22 τόνοι χλωροφθορανθράκων (CFC) για την παραγωγή και χρήση δοσιμετρικών συσκευών εισπνοής (Metered-Dose Inhalers - MDI) που πληρούν τα κριτήρια των βασικών χρήσεων των CFC όπως ορίζονται στην απόφαση IV/25. (5) Η απόφαση XIX/18 των μερών του πρωτοκόλλου του Μόντρεαλ επιτρέπει την παραγωγή και κατανάλωση που είναι αναγκαίες για την κάλυψη των βασικών χρήσεων των ελεγχόμενων ουσιών των παραρτημάτων A, B και Γ (ουσίες των ομάδων II και III) του πρωτοκόλλου του Μόντρεαλ για εργαστηριακές και αναλυτικές χρήσεις, όπως αυτές απαριθμούνται στο παράρτημα IV της έκθεσης της έβδομης συνόδου των μερών, υπό τους όρους που καθορίζονται στο παράρτημα ΙΙ της έκθεσης της έκτης συνόδου των μερών, καθώς και στις αποφάσεις VII/11, XI/15 και XV/5 των μερών του πρωτοκόλλου του Μόντρεαλ. Η απόφαση XVII/10 των μερών του πρωτοκόλλου του Μόντρεαλ επιτρέπει την παραγωγή και κατανάλωση ελεγχόμενων ουσιών του παραρτήματος Ε του πρωτοκόλλου του Μόντρεαλ που είναι αναγκαίες για την κάλυψη των εργαστηριακών και αναλυτικών χρήσεων κρίσιμης σημασίας του μεθυλοβρωμιδίου. (6) Σύμφωνα με την παράγραφο 3 της απόφασης XII/2 των μερών του πρωτοκόλλου του Μόντρεαλ σχετικά με τα μέτρα για τη διευκόλυνση της μετάβασης σε δοσιμετρικές συσκευές εισπνοής που δεν περιέχουν χλωροφθοράνθρακες, όλα τα κράτη μέλη γνωστοποίησαν στο Πρόγραμμα των Ηνωμένων Εθνών για το Περιβάλλον (UNEP) τα δραστικά συστατικά για τα οποία η χρήση χλωροφθορανθράκων (CFC) δεν θεωρείται πλέον βασική για την παραγωγή MDI που προορίζονται να διατεθούν στην αγορά της Ευρωπαϊκής Κοινότητας. (7) Το άρθρο 4 παράγραφος 4 σημείο i) στοιχείο β) του κανονισμού (ΕΚ) αριθ. 2037/2000 απαγορεύει τη χρήση και διάθεση στην αγορά CFC, εκτός εάν θεωρούνται βασικής σημασίας υπό τους όρους που περιγράφονται στο άρθρο 3 παράγραφος 1 του ιδίου κανονισμού. Ο χαρακτηρισμός των ανωτέρω χρήσεων ως μη βασικών οδήγησε επομένως στη μείωση της ζήτησης των CFC που χρησιμοποιούνται σε δοσιμετρικές συσκευές εισπνοής οι οποίες διατίθενται στην αγορά της Ευρωπαϊκής Κοινότητας. Επιπλέον, το άρθρο 4 παράγραφος 6 του κανονισμού (ΕΚ) αριθ. 2037/2000 απαγορεύει την εισαγωγή και διάθεση στην αγορά προϊόντων CFC-MDI, εκτός εάν οι CFC στα εν λόγω προϊόντα θεωρούνται βασικής σημασίας, υπό τους όρους που περιγράφονται στο άρθρο 3 παράγραφος 1. (8) Η Επιτροπή δημοσίευσε ανακοίνωση (2) προς τις εταιρείες των κρατών μελών που ζητούν από την Επιτροπή να αποφανθεί σχετικά με τη χρήση ελεγχόμενων ουσιών για τις βασικές χρήσεις στην Κοινότητα το 2009 και έγινε αποδέκτης δηλώσεων σχετικών με τις προβλεπόμενες βασικές χρήσεις ελεγχόμενων ουσιών για το 2009. (9) Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής που έχει συσταθεί δυνάμει του άρθρου 18 παράγραφος 1 του κανονισμού (ΕΚ) αριθ. 2037/2000, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 1. Η ποσότητα ελεγχομένων ουσιών της ομάδας Ι (χλωροφθοράνθρακες 11, 12, 113, 114 και 115), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές ιατρικές χρήσεις στην Κοινότητα το 2009 ανέρχεται σε 21 360,00 χιλιόγραμμα ODP [Ozone Depleting Potential (Δυναμικό καταστροφής του όζοντος)]. 2. Η ποσότητα ελεγχόμενων ουσιών της ομάδας Ι (χλωροφθοράνθρακες 11, 12, 113, 114 και 115) και της ομάδας II (άλλοι, πλήρως αλογονωμένοι χλωροφθοράνθρακες), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές και αναλυτικές χρήσεις στην Κοινότητα το 2009 ανέρχεται σε 60 280,8 χιλιόγραμμα ODP. 3. Η ποσότητα ελεγχόμενων ουσιών της ομάδας ΙΙΙ (halons), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές και αναλυτικές χρήσεις στην Κοινότητα το 2009 ανέρχεται σε 115,7 χιλιόγραμμα ODP. 4. Η ποσότητα ελεγχόμενων ουσιών της ομάδας IV (τετραχλωράνθρακας), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές και αναλυτικές χρήσεις στην Κοινότητα το 2009 ανέρχεται σε 129 390,8 χιλιόγραμμα ODP. 5. Η ποσότητα ελεγχόμενων ουσιών της ομάδας V (1,1,1-τριχλωροαιθάνιο), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές και αναλυτικές χρήσεις στην Κοινότητα το 2009 ανέρχεται σε 355,65 χιλιόγραμμα ODP. 6. Η ποσότητα ελεγχόμενων ουσιών της ομάδας VI (μεθυλοβρωμίδιο), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για εργαστηριακές και αναλυτικές χρήσεις κρίσιμης σημασίας στην Κοινότητα το 2009 ανέρχεται σε 36,3 χιλιόγραμμα ODP. 7. Η ποσότητα ελεγχόμενων ουσιών της ομάδας VII (υδροβρωμοφθοράνθρακες), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές και αναλυτικές χρήσεις στην Κοινότητα το 2009 ανέρχεται σε 57,96 χιλιόγραμμα ODP. 8. Η ποσότητα ελεγχόμενων ουσιών της ομάδας ΙΧ (βρωμοχλωρομεθάνιο), που καλύπτονται από τον κανονισμό (ΕΚ) αριθ. 2037/2000, η οποία επιτρέπεται να χρησιμοποιηθεί για βασικές εργαστηριακές και αναλυτικές χρήσεις στην Κοινότητα το 2009 ανέρχεται σε 11,088 χιλιόγραμμα ODP. Άρθρο 2 Οι αναφερόμενες στο παράρτημα I δοσιμετρικές συσκευές εισπνοής που περιέχουν χλωροφθοράνθρακες δεν επιτρέπεται να διατίθενται στην αγορά χωρών στις οποίες η αρμόδια αρχή έχει αποφανθεί ότι η χρήση χλωροφθορανθράκων στις δοσιμετρικές συσκευές εισπνοής δεν είναι βασική στις αγορές των εν λόγω χωρών. Άρθρο 3 Κατά την περίοδο από 1ης Ιανουαρίου έως 31 Δεκεμβρίου 2009 ισχύουν οι ακόλουθες διατάξεις: 1. Οι ποσοστώσεις χλωροφθορανθράκων 11, 12, 113, 114 και 115, για βασικές ιατρικές χρήσεις, κατανέμονται στις εταιρείες που αναφέρονται στο παράρτημα II. 2. Οι ποσοστώσεις χλωροφθορανθράκων 11, 12, 113, 114 και 115 και άλλων πλήρως αλογονωμένων χλωροφθορανθράκων, για βασικές εργαστηριακές και αναλυτικές χρήσεις, κατανέμονται στις εταιρείες που αναφέρονται στο παράρτημα III. 3. Οι ποσοστώσεις halons, για βασικές εργαστηριακές και αναλυτικές χρήσεις, κατανέμονται στις εταιρείες που αναφέρονται στο παράρτημα IV. 4. Οι ποσοστώσεις τετραχλωράνθρακα, για βασικές εργαστηριακές και αναλυτικές χρήσεις, κατανέμονται στις εταιρείες που αναφέρονται στο παράρτημα V. 5. Οι ποσοστώσεις 1,1,1-τριχλωροαιθανίου, για βασικές εργαστηριακές και αναλυτικές χρήσεις, κατανέμονται στις εταιρείες που αναφέρονται στο παράρτημα VI. 6. Οι ποσοστώσεις μεθυλοβρωμιδίου, για εργαστηριακές και αναλυτικές χρήσεις κρίσιμης σημασίας, κατανέμονται στις εταιρείες που αναφέρονται στο παράρτημα VII. 7. Οι ποσοστώσεις υδροβρωμοφθορανθράκων, για βασικές εργαστηριακές και αναλυτικές χρήσεις, κατανέμονται στις εταιρείες που αναφέρονται στο παράρτημα VIII. 8. Οι ποσοστώσεις βρωμοχλωρομεθανίου, για βασικές εργαστηριακές και αναλυτικές χρήσεις, κατανέμονται στις εταιρείες που αναφέρονται στο παράρτημα IX. 9. Οι ποσοστώσεις χλωροφθορανθράκων 11, 12, 113, 114 και 115, άλλων πλήρως αλογονωμένων χλωροφθορανθράκων, τετραχλωράνθρακα, 1,1,1-τριχλωροαιθανίου, υδροβρωμοφθορανθράκων και βρωμοχλωρομεθανίου για βασικές χρήσεις και οι ποσοστώσεις μεθυλοβρωμιδίου για εργαστηριακές και αναλυτικές χρήσεις κρίσιμης σημασίας καθορίζονται στο παράρτημα X. Άρθρο 4 Η παρούσα απόφαση εφαρμόζεται από την 1η Ιανουαρίου 2009 έως την 31η Δεκεμβρίου 2009. Άρθρο 5 Η παρούσα απόφαση απευθύνεται στις ακόλουθες επιχειρήσεις: Acros Organics bvba Janssen Pharmaceuticalaan 3a B-2440 Geel Airbus France 316, route de Bayonne F-31300 Toulouse Carlo Erba Réactifs-SDS Z.I. de Valdonne, BP 4 F-13124 Peypin Chiesi Farmaceutici SpA Via Palermo 26/A I-43100 Parma CNRS - Groupe de physique des solides Université Paris 7 Denis Diderot et Paris 6 Pierre et Marie Curie F-75251 Paris Cedex 5 Harp International Gellihirion Industrial Estate Rhondda, Cynon Taff Pontypridd CF37 5SX UNITED KINGDOM Honeywell Specialty Chemicals Wunstorfer Straße 40 Postfach 10 02 62 D-30918 Seelze Ineos Fluor Ltd PO Box 13, The Heath Runcorn Cheshire WA7 4QF UNITED KINGDOM Institut scientifique de service public Rue du Chéra 200 B-4000 Liège LGC Standards GmbH Mercatorstraße 51 D-46485 Wesel Mallinckrodt Baker BV Teugseweg 20 7418 AM Deventer Nederland Merck KGaA Frankfurter Straße 250 D-64271 Darmstadt Mikro + Polo d.o.o. Zagrebška cesta 22 SI-2000 Maribor Ministry of Defense Defence Fuel Lubricants and Chemicals PO Box 10 000 1780 CA Den Helder Nederland Panreac Química SA Pol. Ind. Pla de la Bruguera, C/Garraf, 2 E-08211 Castellar del Vallès Barcelona Sigma Aldrich Chimie SARL 80, rue de Luzais L’Isle d’Abeau Chesnes F-38297 Saint-Quentin-Fallavier Sigma Aldrich Company The Old Brickyard, New Road Gillingham SP8 4XT UNITED KINGDOM Sigma Aldrich Laborchemikalien Wunstorfer Straße 40 Postfach 10 02 62 D-30918 Seelze Sigma Aldrich Logistik GmbH Riedstraße 2 D-89555 Steinheim Solvay Organics GmbH Hans-Böckler-Allee 20 D-30173 Hannover Tazzetti Fluids SRL Corso Europa 600/a I-10088 Volpiano (TO) Valeas SpA Pharmaceuticals Via Vallisneri 10 I-20133 Milano Valvole Aerosol Research Italiana (VARI) SpA - LINDAL Group Italia Via del Pino 10 I-23854 Olginate (LC) VWR ISAS 201, rue Carnot F-94126 Fontenay-sous-Bois Βρυξέλλες, 18 Δεκεμβρίου 2008.

Classification Labels:
1164
249

Label Descriptions:
{"1164": "Χημική βιομηχανία", "249": "ΒΙΟΜΗΧΑΝΙΑ"}

EuroVoc IDs (Original): 1707
833
1362
2090

EuroVoc IDs (Expanded): 1707
833
1362
2090

Dataset Source: meu

Split: train